CELEX: 62010FA0104
Language: el
Date: 2013-05-16 00:00:00
Title: Υπόθεση F-104/10: Απόφαση του Δικαστηρίου Δημόσιας Διοίκησης (δεύτερο τμήμα) της 16ης Μαΐου 2013 — de Pretis Cagnodo και Trampuz de Pretis Cagnodo κατά Επιτροπής (Υπαλληλική υπόθεση — Κοινωνική ασφάλιση — Σοβαρή ασθένεια — Έννοια — Νοσηλεία σε νοσοκομείο — Ανάληψη των δαπανών — Απευθείας καταβολή από το Γραφείο Εκκαθαρίσεως — Μη πρόβλεψη ανωτάτων ορίων στις ΓΔΕ για τις δαπάνες στεγάσεως — Υποχρέωση εκ των προτέρων ενημερώσεως του ασφαλισμένου σε περίπτωση υπερβολικής χρεώσεως)

29.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 189/30
            
         Απόφαση του Δικαστηρίου Δημόσιας Διοίκησης (δεύτερο τμήμα) της 16ης Μαΐου 2013 — de Pretis Cagnodo και Trampuz de Pretis Cagnodo κατά Επιτροπής
   (Υπόθεση F-104/10) (1)
   
   (Υπαλληλική υπόθεση - Κοινωνική ασφάλιση - Σοβαρή ασθένεια - Έννοια - Νοσηλεία σε νοσοκομείο - Ανάληψη των δαπανών - Απευθείας καταβολή από το Γραφείο Εκκαθαρίσεως - Μη πρόβλεψη ανωτάτων ορίων στις ΓΔΕ για τις δαπάνες στεγάσεως - Υποχρέωση εκ των προτέρων ενημερώσεως του ασφαλισμένου σε περίπτωση υπερβολικής χρεώσεως)
   2013/C 189/62
   Γλώσσα διαδικασίας: η ιταλική
   
      Διάδικοι
   
   
      Προσφεύγοντες: Mario Alberto de Pretis Cagnodo και Serena Trampuz de Pretis Cagnodo (Τεργέστη, Ιταλία) (εκπρόσωπος: C. Falagiani, δικηγόρος)
   
      Καθής: Ευρωπαϊκή Επιτροπή (εκπρόσωποι: J. Currall και D. Martin, επικουρούμενοι από τον A. Dal Ferro, δικηγόρο)
   
      Αντικείμενο
   
   Αίτημα ακυρώσεως αποφάσεως περί μη αποδόσεως στο σύνολό τους των δαπανών νοσηλείας της συζύγου του προσφεύγοντος
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει την απόφαση του Γραφείου Εκκαθαρίσεως στην Ispra (Ιταλία), όπως αυτή προκύπτει από το σημείωμα πληρωμής αριθ. 10, της 1ης Οκτωβρίου 2009, που επιβαρύνει τον M. de Pretis Cagnodo με ποσό 28 800 ευρώ για δαπάνες στεγάσεως της S. Trampuz de Pretis Cagnodo που θεωρήθηκαν υπερβολικές.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Η Ευρωπαϊκή Επιτροπή φέρει το σύνολο των δικαστικών εξόδων της και καταδικάζεται στο σύνολο των δικαστικών εξόδων του M. de Pretis Cagnodo και της S. Trampuz de Pretis Cagnodo.
            
         
      (1)  EE C 13 της 15.1.2011, σ. 42.